Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 850/98 maidir le hacmhainní iascaigh a chaomhnú trí bhearta teicniúla chun óg-orgánaigh mhuirí a chosaint agus lena n-aisghairtear Rialachán (CE) Uimh. 1288/2009 ón gComhairle /* COM/2012/0298 final - 2012/0158 (COD) */





MEABHRÁN MÍNIÚCHÁIN 1. COMHTHÉACS AN TOGRA Tar éis theacht i bhfeidhm an Chonartha ar Fheidhmiú an Aontais Eorpaigh (CFAE), níorbh fhéidir bearta teicniúla caomhnaithe a chur san áireamh sa Rialachán bliantúil maidir le deiseanna iascaireachta ar bhonn idirthréimhseach mar gheall nach bhféadfadh ach bearta maidir le deiseanna iascaireachta a shocrú agus a leithdháileadh a bheith sa Rialachán sin, agus ar an láimh eile níor mhór na 'coinníollacha gaolmhara' mar a thugtar orthu a bhaineann le húsáid na ndeiseanna iascaireachta, ach nach bhfuil nasctha leo ó thaobh feidhme de, a ghlacadh le comhchinneadh. Dá réir sin, in 2008 thíolaic an Coimisiún togra le haghaidh Rialacháin ón gComhairle maidir le hacmhainní iascaigh a chaomhnú trí bhearta teicniúla[1], a bhí beartaithe dul in ionad Rialachán (CE) Uimh. 850/98 maidir le hacmhainní iascaigh a chaomhnú trí bhearta teicniúla chun óg-orgánaigh mhuirí a chosaint[2] agus foráil a dhéanamh maidir le cur chun feidhme buan na mbeart teicniúil atá leagtha síos sa Rialachán bliantúil maidir le deiseanna iascaireachta ar bhonn idirthréimhseach. Mar gheall nárbh fhéidir teacht ar chomhaontú polaitiúil, áfach, tarraingíodh an togra seo siar i nDeireadh Fómhair 2010. Lena áirithiú go bhfanfadh na bearta teicniúla caomhnaithe atá ar áireamh i Rialachán (CE) Uimh. 43/2009 lena socraítear na deiseanna iascaireachta don bhliain 2009[3] i bhfeidhm ón 1 Eanáir 2010 ar aghaidh, ghlac an Chomhairle Rialachán (CE) Uimh. 1288/2009 lena mbunaítear bearta teicniúla idirthréimhseacha ón 1 Eanáir 2010 go dtí an 30 meitheamh 2011[4]. Bhí foráil sa Rialachán sin go leanfaí ar aghaidh leis na bearta teicniúla sin ar bhonn idirthréimhseach ar feadh 18 mí go dtí an 30 meitheamh 2011. Cuireadh síneadh ama 18 mí eile leis na bearta sin faoi Rialachán (AE) Uimh. 579/2011[5] i ngeall is nárbh fhéidir fós iad a ionchorprú sa Rialachán reatha maidir le bearta teicniúla, is é sin Rialachán (CE) Uimh. 850/98 (nó i Rialachán nua a ghabhfadh in ionad an Rialacháin sin), faoin 30 meitheamh 2011. Tá sé i gceist ag an gCoimisiún athbhreithniú a dhéanamh ar Rialachán (CE) Uimh. 850/98 tar éis an athchóirithe ar an gComhbheartas Iascaigh, athchóiriú atá á chaibidliú faoi láthair, agus i gcomhréir leis an athchóiriú sin. Mar sin ní féidir Rialachán nua maidir le bearta teicniúla a bheith réidh le teacht i bhfeidhm faoin 1 Eanáir 2013. Dá bhrí sin, tá réiteach de dhíth lena áirithiú go gcoinneofar na bearta teicniúla idirthréimhseacha tar éis an 31 Nollaig 2012, le go mbeidh am ann creat nua a fhorbairt le haghaidh beart teicniúil. Tá na bearta teicniúla i Rialachán (CE) Uimh. 43/2009 tábhachtach i ndáil le hiascaireacht inbhuanaithe, agus ní mór a áirithiú go leanfar ar aghaidh leo. Dá gcuirfí deireadh leis na bearta sin (fiú go sealadach), bheadh iarmhairtí diúltacha aige ar chaomhnú na stoc lena mbaineann siad agus ar éiceachóras na ngnáthóg agus na n-éan mara domhainfharraige leochaileach – lena n-áirítear i roinnt láithreán NATURA 2000 a bunaíodh le Treoir 92/43/CEE[6] ar an gcríoch Eorpach agus i limistéir a dúnadh chun gnáthóga domhanfharraige leochaileacha a chosaint in uiscí idirnáisiúnta. Dá gcuirfí deireadh leo, bheadh sé sin ag tabhairt le fios nach mbeadh feidhm a thuilleadh le roinnt maoluithe ó Rialachán (CE) Uimh. 850/98 a bhfuil údar leo agus a ghlactar leo. Lena chois sin, ba cheart mionleasuithe a dhéanamh ar na bearta teicniúla atá i gceist, bunaithe ar chomhairle ón gCoiste Eolaíoch, Teicniúil agus Eacnamaíoch um Iascach, ar bearta iad atá ar neamhréir le bearta i Rialachán (CE) Uimh. 850/98 nó atá contrártha leis na bearta sin. Ar an gcaoi chéanna, is gá bearta reatha atá i Rialachán (CE) Uimh. 43/2009 a uasdátú i gcomhréir leis an moladh a ghlac an Coimisiún um Iascach an Atlantaigh Thoir Thuaidh (NEAFC) agus bearta teicniúla áirithe a chur ar áireamh chun caitheamh thar bord na speiceas peiligeach a laghdú san Atlantach Thoir Thuaidh mar a comhaontaíodh idir an AE agus an Iorua agus Oileáin Fharó in 2010 ach nach ndearnadh a thrasuí i reachtaíocht an AE fós. Meastar dá réir sin go bhfuil sé iomchuí Rialachán (CE) Uimh. 850/98 a leasú chun na bearta teicniúla atá i gceist a chuimsiú agus, nuair is féidir, bearta i Rialachán (CE) Uimh. 850/98 agus Rialachán (CE) Uimh. 1288/2009 araon atá sainmhínithe go soiléir agus imithe as feidhm a scriosadh. 2. TORTHAÍ AN CHOMHAIRLIÚCHÁIN LE PÁIRTITHE LEASMHARA AGUS NA MEASÚNUITHE TIONCHAIR Ní raibh aon ghá le comhairliúchán le páirtithe leasmhara ná le measúnú tionchair. Maidir leis an togra le haghaidh Rialacháin ón gComhairle a ghlac an Coimisiún in 2008 maidir le hacmhainní iascaigh a chaomhnú trí bhearta teicniúla, tugadh faoi Mheasúnú Tionchair ina leith[7]. Is bearta atá ann cheana iad formhór na mbeart lena mbaineann an togra reatha, a bhí san áireamh i dtogra na bliana 2008 agus a cumhdaíodh sa Mheasúnú Tionchair don togra sin dá bhrí sin. De thoradh na bhforbairtí ó 2008 i leith, is gá formhór na mbeart atá i gceist sa togra seo a thabhairt suas chun dáta ach níl aon athrú substainteach i gceist leo, agus eascraíonn roinnt eile acu ó oibleagáidí idirnáisiúnta agus níl measúnú tionchair de dhíth ina leith. 3. EILIMINTÍ DLÍ AN TOGRA · Achoimre ar an ngníomhaíocht atá beartaithe · Is é an phríomhghníomhaíocht ná nach gcuirfí deireadh leis na bearta teicniúla atá i gceist faoi dheireadh 2012, rud a mbeadh iarmhairtí diúltacha aige i ndáil le caomhnú na stoc lena mbaineann chomh maith le tionchar ar an éiceachóras. Áiritheoidh sé deimhneacht dhlíthiúil do na bearta seo fad agus atá creat-Rialachán nua maidir le bearta teicniúla á fhorbairt mar chuid den Chomhbheartas Iascaigh. · Bunús dlí Airteagal 43(2) den Chonradh ar Fheidhmiú an Aontais Eorpaigh. · Prionsabal na coimhdeachta Tagann an togra faoi inniúlacht eisiach an Aontais Eorpaigh. · Prionsabal na comhréireachta Sa togra seo, ionchorpraítear bearta teicniúla atá ann cheana i Rialachán (CE) Uimh. 43/2009 agus leasuithe ar bhearta atá ann cheana i Rialachán (CE) Uimh. 850/98, dá bhrí sin níl aon chúis imní ann faoi phrionsabal na comhréireachta. · Rogha na hionstraime An ionstraim atá beartaithe: Rialachán ó Pharlaimint na hEorpa agus ón gComhairle. Ní bheadh ionstraimí eile leormhaith ar an gcúis seo a leanas: ní mór Rialachán a leasú le Rialachán eile. 4. IMPLEACHT BHUISÉADACH Ní bhaineann aon chaiteachas breise ón Aontas leis an mbeart seo. 2012/0158 (COD) Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 850/98 maidir le hacmhainní iascaigh a chaomhnú trí bhearta teicniúla chun óg-orgánaigh mhuirí a chosaint agus lena n-aisghairtear Rialachán (CE) Uimh. 1288/2009 ón gComhairle TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(2) de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa[8], Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1) Le Rialachán (CE) Uimh. 1288/2009 ón gComhairle an 27 Samhain 2009 lena mbunaítear bearta teicniúla idirthréimhseacha ón 1 Eanáir 2010 go dtí an 30 meitheamh 2011[9] agus leis an ngníomh arna leasú, Rialachán (AE) Uimh. 579/2011 an 8 Meitheamh 2011, lena leasaítear Rialachán (CE) Uimh. 850/98 ón gComhairle maidir le hacmhainní iascaigh a chaomhnú trí bhearta teicniúla chun óg-orgánaigh mhuirí a chosaint[10], déantar foráil maidir le leanúint le bearta teicniúla áirithe arna mbunú i Rialachán (CE) Uimh. 43/2009 ón gComhairle an 16 Eanáir 2009 lena socraítear na deiseanna iascaireachta agus na coinníollacha gaolmhara i leith stoc áirithe éisc agus i leith grúpaí stoc éisc don bhliain 2009, ar nithe iad sin a mbeidh feidhm acu in uiscí an Chomhphobail agus, maidir le soithí Comhphobail, in uiscí ina bhfuil gá le teorainneacha ar ghabhálacha[11] agus leanúint leo ar bhonn idirthréimhseach go dtí an 31 Nollaig 2012. (2) Táthar ag tnúth le creat nua maidir le bearta teicniúla caomhnaithe a thabharfaidh údar le cur i bhfeidhm na mbeart teicniúil sin a shíneadh ar bhonn idirthréimhseach. Ní bheidh an creat sin i bhfeidhm faoi dheireadh 2012 toisc nach féidir é a ghlacadh ach ag brath ar an athchóiriú a dhéanfar ar an gComhbheartas Iascaigh. (3) Chun a áirithiú go leanfar le hacmhainní bitheolaíochta muirí a chaomhnú agus a bhainistiú go cuí, ba cheart Rialachán (CE) Uimh. 850/98 an 30 márta 1998 maidir le hacmhainní iascaigh a chaomhnú trí bhearta teicniúla chun óg-orgánaigh mhuirí a chosaint a thabhairt suas chun dáta trí na bearta teicniúla idirthréimhseacha a chur san áireamh. (4) Tá bearta áirithe ann maidir le salmainidí, loimprí nó cailleacha a eisiamh ó fhorálacha maidir le comhdhéanamh gabhálacha i ndáil le gléasanna seasmhacha, ar bearta iad nach mbaineann le hábhar a thuilleadh, agus ba cheart iad a scriosadh mar ní ann d'iascach na speiceas sin a thuilleadh. (5) Ba cheart leanúint de ghrádáil ard a thoirmeasc i limistéir na Comhairle Idirnáisiúnta um Thaiscéalaíocht na Mara (CITM) agus ba cheart toirmeasc ar scaoileadh nó sleamhnú speiceas áirithe agus ceanglas maidir le láithreacha iascaireachta a bhogadh i gcás inarb éisc atá róbheag iad 10 % den ghabháil, mar a comhaontaíodh leis an Iorua agus le hOileáin Fharó in 2009, a thabhairt isteach ar mhaithe le gabhálacha de thaisme a laghdú. (6) I bhfianaise comhairle ón gCoiste Eolaíoch, Teicniúil agus Eacnamaíoch um Iascach (CETEI), ní gá roinnt láithreacha sceite scadán a bheith iata anois d'fhonn a áirithiú go ndéantar an speiceas sin a shaothrú ar bhealach inbhuanaithe i Roinn VIa den CITM agus ba cheart na hiatáin sin a aisghairm. (7) I bhfianaise comhairle ón CETEI a nascann easnamh corr gainimh le drochphórú saidhbhéar, ba cheart limistéar i bhFolimistéar IV den CITM a choimeád iata, ach amháin d'iascach teoranta gach bliain chun faireachán a dhéanamh ar an stoc. (8) I bhfianaise comhairle ón CETEI, ba cheart úsáid gléasanna nach ngabhann gliomaigh na hIorua a cheadú i limistéir áirithe ina bhfuil cosc ar iascaireacht ghliomaigh na hIorua. (9) I bhfianaise comhairle ón CITM agus ón CETEI, ba cheart bearta teicniúla caomhnaithe áirithe a choimeád in Iarthar na hAlban (Roinn VIa den CITM), sa Mhuir Cheilteach (Ranna VIIf agus g den CITM) agus i Muir Éireann (Roinn VIIa den CITM) chun stoic chadóga Rocal, trosc, cadóg agus faoitíní a chosaint d'fhonn cuidiú le caomhnú na stoc éisc. (10) I bhfianaise comhairle ón CETEI, ba cheart bearta maidir le húsáid línte láimhe agus trealamh uathoibrithe díreoige a cheadú le haghaidh glasán i Roinn VIa den CITM agus bearta maidir le húsáid eangach greille i limistéar teoranta i Roinn VIIa CITM, a cheadú. (11) I bhfianaise comhairle ón CETEI, ba cheart an limistéar atá iata i Roinn VIb den CITM chun óg-chadóg a chosaint a choimeád iata. (12) I bhfianaise comhairle ón CETEI, ba cheart bearta a choimeád chun comhbhailiúcháin sceite langaí gorma i Roinn VIa den CITM a chosaint. (13) Ba cheart bearta a bhunaigh an Coimisiún um Iascach an Atlantaigh Thoir Thuaidh (NEAFC) in 2011 d'fhonn péirsí mara a chosaint in uiscí idirnáisiúnta i bhFolimistéar I agus i bhFolimistéar II den CITM a choimeád. (14) Ba cheart bearta a bhunaigh NEAFC in 2011 d'fhonn péirsí mara a chosaint i Muir Irminger agus sna huiscí taobh léi a choimeád. (15) I bhfianaise comhairle ón CETEI, ba cheart leanúint d'iascaireacht le trál bíoma a bhaineann úsáid as sruth bíge leictreach a cheadú i Roinn IVc agus i Roinn IVb ó dheas den CITM faoi choinníollacha áirithe. (16) Ba cheart bearta áirithe a chur chun feidhme ar bhonn buan d'fhonn na hinniúlachtaí láimhseála agus scaoilte gabhála atá ag soithí peiligeacha a shrianadh, ar soithí iad atá dírithe ar iascaireacht ronnach, scadán agus bolmán san Atlantach Thoir Thuaidh, mar a comhaontaíodh in 2009 idir an tAontas agus an Iorua agus Oileáin Fharó. (17) I bhfianaise comhairle ón CITM, ba cheart bearta teicniúla caomhnaithe a choimeád chun stoic de throisc fhásta a chosaint i Muir Éireann le linn an tséasúir sceite. (18) I bhfianaise comhairle ón CETEI, níor cheart iascaireacht le heangacha geolbhaigh agus líonta fostúcháin i Ranna IIIa, VIa, VIb, VIIb, VIIc, VIIj, VIIk agus Folimistéir CITM, VIII, IX, X agus XII den CITM a cheadú in uiscí atá níos doimhne ná 200m ach atá níos éadoimhne ná 600m ach faoi choinníollacha áirithe lena soláthraítear cosaint le haghaidh speiceas domhainfharraige atá leochaileach ó thaobh na bitheolaíochta de. (19) Ba cheart úsáid gléasanna áirithe roghnaíocha a cheadú i gcónaí i mBá na Bioscáine chun a áirithiú go ndéantar stoic colmóirí agus stoic ghliomaigh na hIorua a shaothrú ar bhealach inbhuanaithe agus chun méid ábhar muirí aischurtha na speiceas sin a laghdú. (20) Ba cheart na srianta ar iascaireacht laistigh de limistéir áirithe chun gnáthóga domhainfharraige leochaileacha a chosaint i Limistéar Rialála NEAFC arna nglacadh ag NEAFC in 2004 a choimeád, mar aon leis na srianta ar iascaireacht laistigh de limistéir áirithe i Ranna VIIc, j, k den CITM agus Roinn VIIIc den CITM arna nglacadh ag an Aontas in 2008. (21) De réir comhairle ó chomhghrúpa oibre an Aontais/na hIorua maidir le bearta teicniúla, níl an toirmeasc atá ar iascaireacht scadán, ronnach nó salán ag an deireadh seachtaine le tráil nó le peaslíonta saighne in Skagerrak agus Kattegat ina chuidiú a thuilleadh le caomhnú na stoc éisc pheiligigh toisc go bhfuil athrú tagtha ar na pátrúin iascaireachta arna gcomhaontú ag an Aontas, ag an Iorua agus ag Oileáin Fharó in 2011, agus ba cheart deireadh a chur leis an toirmeasc sin dá bhrí sin. (22) Ar son soiléireachta agus rialála níos fearr, ba cheart roinnt forálacha atá imithe as feidhm a scriosadh. (23) Ba cheart na híosmhéideanna atá luaite le breallach féithghearr a athbhreithniú i bhfianaise na sonraí bitheolaíochta. (24) Tá íosmhéid leagtha síos d’ochtapais i ngabhálacha ó uiscí atá faoi cheannasacht nó faoi dhlínse tríú tíortha agus atá lonnaithe i limistéar an Choiste Iascaigh um an Atlantach Thoir Láir (CECAF) chun cuidiú le caomhnú ochtapas agus go háirithe chun ochtapais óga a chosaint. (25) Ba cheart sonraíochtaí nua maidir le greille sórtála a thabhairt isteach chun an fhoghabháil sna hiascaigh do ghliomaigh na hIorua a laghdú i bhFolimistéar VI den CITM agus i Roinn VIIa den CITM. (26) Ba cheart sonraíochtaí maidir le painéil ina bhfuil mogaill chearnógacha a úsáid faoi choinníollacha áirithe le haghaidh iascaigh a bhfuil gléasanna áirithe tarraingthe acu i mBá na Bioscáine a choimeád. (27) Chun aghaidh a thabhairt ar neamhréir idir Rialachán (CE) Uimh. 43/2009 agus Rialacháin (CE) Uimh. 850/98, ba cheart úsáid phainéil 2 m ina bhfuil mogaill chearnógacha a cheadú i soithí a bhfuil cumhacht innill níos lú ná 112 kW acu i limistéar teoranta i Roinn VIa den CITM. (28) Ba cheart Rialachán (CE) Uimh. 1288/2009 ón gComhairle a aisghairm. (29) Dá bhrí sin, ba cheart Rialachán (CE) Uimh. 850/98 a leasú dá réir. TAR ÉIS AN RIALACHÁN SEO A GHLACADH: Airteagal 1 Leasaítear Rialachán (CE) Uimh. 850/98 mar seo a leanas: (1) Scriostar Airteagal 13. (2) Cuirtear isteach Teideal IIIa mar seo a leanas: "TEIDEAL IIIa BEARTA CHUN LÍON AN ÁBHAIR MHUIRÍ AISCHURTHA A LAGHDÚ" Airteagal 19a Orgánaigh mhuirí atá róbheag 1. Aon speiceas atá faoi réir cuóta agus a ghabhtar le linn aon ghníomhaíochta iascaireachta i Réigiúin 1 go 4, arna sonrú in Airteagal 2 den Rialachán seo, tabharfar ar bord an tsoithigh é agus tabharfar i dtír ina dhiaidh sin é. 2. Tá na forálacha dá dtagraítear i mír 1 gan dochar do na hoibleagáidí atá leagtha amach sa Rialachán seo nó i rialachán iascaigh ar bith eile. 3. Laistigh de Réigiúin 1 go 4, i gcás ina sáraíonn líon na ronnach, na scadán nó na mbolmán atá róbheag 10 % d'iomlán na gabhála i dtarraingt amháin, aistreofar an soitheach go láthair iascaireachta eile." (3) Scriostar pointe (d) de mhír 1 d'Airteagal 20. (4) Cuirtear an méid seo a leanas in ionad Airteagal 29a: "Airteagal 29a Limistéar le haghaidh iascach corr gainimh i bhFolimistéar IV den CITM a iamh Beidh toirmeasc ar chorra gainimh a thabhairt i dtír nó a choinneáil ar bord, ar corra gainimh iad a ghabhtar sa limistéar geografach a bhfuil cósta thoir Shasana agus na hAlban mar theorainn aige, agus atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: – cósta thoir Shasana ag domhanleithead 55o30' T, – domhanleithead 55o30' T, domhanfhad 01o00' I, – domhanleithead 58o00' T, domhanfhad 01o00' I, – domhanleithead 58o00' T, domhanfhad 02o00' I, – cósta thoir na hAlban ag domhanfhad 02o00' I." (5) Leasaítear mír 3 d'Airteagal 29b mar seo a leanas: "3. De mhaolú ar an toirmeasc atá leagtha síos i mír 1, déanfar iascaireacht le cléibh nach ngabhann gliomaigh na hIorua a údarú sna limistéir gheografacha agus le linn na dtréimhsí atá leagtha amach i mír 1(a) agus 1(b)." (6) Cuirtear isteach Airteagal 29c go 29h mar seo a leanas: "Airteagal 29c Bosca chadóg Rocal i bhFolimistéar VI den CITM 1. Beidh toirmeasc ar iascaireacht chadóg Rocal, seachas le spiléir, sna limistéir atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: – 57o00 T, 15o00 I – 57o00 T, 14o00 I – 56o30 T, 14o00 I – 56o30 T, 15o00 I" Airteagal 29d Srianta ar iascaireacht trosc, cadóg agus faoitíní i bhFolimistéar VI den CITM 1. Beidh toirmeasc ar iascaireacht trosc, cadóg agus faoitíní laistigh den chuid sin de Roinn VIa den CITM atá soir nó ó dheas ó na rumlínte sin atá ceangailte go seicheamhach leis na comhordanáidí seo a leanas, a dhéanfar a thomhas de réir chóras WGS84: – 54o30' T, 10o35' I – 55o20' T, 09o50' I – 55o30' T, 09o20' I – 56o40' T, 08o55' I – 57o00' T, 09o00' I – 57o20' T, 09o20' I – 57o50' T, 09o20' I – 58o10' T, 09o00' I – 58o40' T, 07o40' I – 59o00' T, 07o30' I – 59o20' T, 06o30' I – 59o40' T, 06o05' I – 59o40' T, 05o30' I – 60o00' T, 04o50' I – 60o15' T, 04o00' I 2. Áiritheoidh aon soitheach iascaireachta atá sa limistéar dá dtagraítear i mír 1 go bhfuil aon ghléas iascaireachta atá ar bord fáiscthe síos agus stuáilte i gcomhréir le hAirteagal 47 de Rialachán (CE) Uimh. 1224/2009 ón gComhairle[12]. 3. De mhaolú ar mhír 1, ceadófar gníomhaíochtaí iascaireachta ag baint úsáide as líonta éighníomhacha cladaigh arna bhfeistiú le cuaillí, dreidirí muiríní, dreidirí diúilicíní, línte láimhe, díreoga meicnithe, líonta tarraingthe agus líonta saighne cladaigh, agus potaí agus cléibh laistigh de na limistéir shonraithe agus na tréimhsí sonraithe, ar choinníoll: (a) nach dtabharfar ar bord ná nach n‑úsáidfear aon ghléas iascaireachta seachas líonta éighníomhacha cladaigh arna bhfeistiú le cuaillí, dreidirí muiríní, dreidirí diúilicíní, línte láimhe, díreoga meicnithe, líonta tarraingthe agus líonta saighne cladaigh, agus potaí agus cléibh ; agus (b) nach gcoinneofar ar bord, nach dtabharfar ar bord ná nach dtabharfar i dtír aon iasc seachas ronnaigh, mangaigh, glasáin nó bradáin ná sliogiasc nach moilisc ná crústaigh iad; 4. De mhaolú ar mhír 1, ceadófar gníomhaíochtaí iascaireachta laistigh den limistéar dá dtagraítear sa mhír sin, ag baint úsáide as líonta a bhfuil méid a mogall níos lú ná 55 mm, ar choinníoll: (a) nach mbeidh aon líon a bhfuil méid a mogall comhionann le 55 mm nó níos mó ar bord acu; agus (b) nach gcoinneofar aon iasc seachas scadáin, ronnaigh, pilséir/seirdíní, mionsairdíní, bolmáin, saláin, faoitíní gorma, torcéisc agus airgintíní ar bord. 5. De mhaolú ar mhír 1, ceadófar iascaireacht ghliomaigh na hIorua ar choinníoll: (a) go bhfuil greille sórtála mar chuid den ghléas iascaireachta i gcomhréir le hIarscríbhinn XIVa; nó painéal ina bhfuil mogaill chearnógacha, a bhfuil cur síos air in Iarscríbhinn XIVc; (b) go bhfuil an gléas iascaireachta déanta agus méid a mhogall comhionann le 80 mm ar a laghad; (c) nach lú ná 30 % d’ualach na gabhála a choinnítear iad gliomaigh na hIorua; (d) nach mó ná 10 % d’ualach na gabhála a choinnítear é meascán de throisc, cadóga agus/nó faoitíní; 6. Ní bheidh feidhm ag mír 5 laistigh den limistéar atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: – 59o05' T, 06o45' I – 59o30' T, 06o00' I – 59o40' T, 05o00' I – 60o00' T, 04o00' I – 59o30' T, 04o00' I – 59o05' T, 06o45' I 7. De mhaolú ar mhír 1, ceadófar iascaireacht le tráil, le líonta saighne grinneallacha, nó le gléasanna cosúla eile ar choinníoll: (a) go bhfuil na líonta ar fad atá ar bord an tsoithigh déanta agus méid a mogall comhionann le 120 mm ar a laghad i gcás soithí ar mó a bhfad iomlán ná 15 m, nó 110 mm i gcás gach cineáil soithigh eile; (b) nach mó ná 30 % d'ualach na gabhála a choinnítear é meascán de throisc, cadóga agus/nó faoitíní; (c) i gcás inar lú ná 90% na glasáin atá sa ghabháil a choinnítear ar bord, go bhfuil painéal ina bhfuil mogaill chearnógacha, a bhfuil cur síos air in Iarscríbhinn XIVc, mar chuid den ghléas iascaireachta atá in úsáid, agus; (d) i gcás inarb ionann nó inar lú fad iomlán an tsoithigh agus 15 mhéadar, beag beann ar chainníocht na ngabhálacha glasán a choinnítear ar bord, go bhfuil painéal ina bhfuil mogaill chearnógacha, a bhfuil cur síos air in Iarscríbhinn XIVd, mar chuid den ghléas iascaireachta atá in úsáid. 8. Ní bheidh feidhm ag mír 7 laistigh den limistéar atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: – 59o05' T, 06o45' I – 59o30' T, 06o00' I – 59o40' T, 05o00' I – 60o00' T, 04o00' I – 59o30' T, 04o00' I – 59o05' T, 06o45' I 9. Cuirfidh gach Ballstát lena mbaineann clár breathnóireachta ar bord chun feidhme ón 1 Eanáir go dtí an 30 meitheamh gach bliain chun samplaí a thógáil de na gabhálacha agus d'ábhar muirí aischurtha na soithí a dtéann na maoluithe dá bhforáiltear i mír 6 agus i mír 7 chun tairbhe dóibh. Tabharfar faoi na cláir bhreathnóireachta gan dochar do na hoibleagáidí faoi na rialacha ábhartha agus beidh siad dírithe ar ghabhálacha trosc, cadóg agus faoitíní a mheas mar aon le hábhar muirí aischurtha ag díriú ar leibhéal beachtais de 20 % ar a laghad. 10. Déanfaidh na Ballstáit lena mbaineann réamhthuarascáil ar mhéid iomlán ghabhálacha éisc na soithí atá faoi réir an chláir bhreathnóireachta, agus ar ábhar muirí aischurtha iomlán na soithí sin, a thíolacadh don Choimisiún tráth nach déanaí ná an 30 meitheamh sa bhliain ina gcuirtear an clár chun feidhme. Cuirfear tuarascáil dheireanach na bliana féilire lena mbaineann isteach tráth nach déanaí ná an 1 Feabhra den bhliain tar éis na bliana féilire sin. Airteagal 29e Srianta ar iascaireacht trosc i bhFolimistéar VI den CITM 1. Ón 1 Feabhra go dtí 31 Márta, beidh toirmeasc ar aon ghníomhaíocht iascaireachta sa chuid d'Fholimistéar VII den CITM thíos atá comhdhéanta de thriantáin staitistiúla den CITM: 30E4, 31E4, 32E3. Ní bheidh feidhm ag an toirmeasc sin laistigh de sé mhuirmhíle ón mbonnlíne. 2. De mhaolú ar mhír 1, ceadófar gníomhaíochtaí iascaireachta ag baint úsáide as líonta éighníomhacha cladaigh arna bhfeistiú le cuaillí, dreidirí muiríní, dreidirí diúilicíní, líonta tarraingthe agus líonta saighne cladaigh, línte láimhe, díreoga meicnithe, agus potaí agus cléibh laistigh de na limistéir shonraithe agus na tréimhsí sonraithe, ar choinníoll: (a) nach dtabharfar aon ghléas iascaireachta seachas líonta éighníomhacha cladaigh arna bhfeistiú le cuaillí, dreidirí muiríní, dreidirí diúilicíní, líonta tarraingthe agus líonta saighne cladaigh, línte láimhe, díreoga meicnithe, agus potaí agus cléibh ar bord ná nach n‑úsáidfear iad; agus (b) nach gcoinneofar ar bord, ná nach dtabharfar ar bord, ná nach dtabharfar i dtír aon iasc seachas ronnaigh, mangaigh nó bradáin ná sliogiasc nach moilisc ná crústaigh iad; 3. De mhaolú ar mhír 1, ceadófar gníomhaíochtaí iascaireachta laistigh den limistéar dá dtagraítear sa mhír sin, ag baint úsáide as líonta a bhfuil méid a mogall níos lú ná 55mm, ar choinníoll: (a) nach mbeidh aon líon a bhfuil méid a mhogall comhionann le 55 mm nó níos mó ar bord acu; agus (b) nach gcoinneofar aon iasc seachas scadáin, ronnaigh, pilséir/seirdíní, mionsairdíní, bolmáin, saláin, faoitíní gorma, torcéisc agus airgintíní ar bord. Airteagal 29f Rialacha speisialta maidir le langaí gorma a chosaint 1. Sa tréimhse ón 1 Márta go dtí an 31 Bealtaine, beidh toirmeasc ar aon chainníocht de langa gorm a choinneáil ar bord ar mó í ná 6 thonna do gach turas iascaireachta sna limistéir sin de Roinn VIa den CITM atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: (a) Imeall scairbh ilchríochach na hAlban – 59o58' T, 07o00' I – 59o55' T, 06o47' I – 59o51' T, 06o28' I – 59o45' T, 06o38' I – 59o27' T, 06o42' I – 59o22' T, 06o47' I – 59o15' T, 07o15' I – 59o07' T, 07o31' I – 58o52' T, 07o44' I – 58o44' T, 08o11' I – 58o43' T, 08o27' I – 58o28' T, 09o16' I – 58o15' T, 09o32' I – 58o15' T, 09o45' I – 58o30' T, 09o45' I – 59o30' T, 07o00' I (b) Imeall bhanc Rosemary – 60o00' T, 11o00' I – 59o00' T, 11º00' I – 59º00' T, 09º00' I – 59º30' T, 09º00' I – 59º30' T, 10º00' I – 60º00' T, 10º00' I Gan an limistéar atá iniata trí rumlínte a cheangal go seicheamhach leis na comhordanáidí seo a leanas a áireamh, a dhéanfar a thomhas de réir chóras WGS84: – 59o15' T, 10o24' I – 59o10' T, 10o22' I – 59o08' T, 10o07' I – 59o11' T, 09o59' I – 59o15' T, 09o58' I – 59o22' T, 10o02' I – 59o23' T, 10o11' I – 59o20' T, 10o19' I 2. Agus é ag dul isteach sna limistéir atá leagtha amach i mír 1 nó ag imeacht uathu, déanfaidh máistir an tsoithigh iascaireachta an dáta, an t‑am, agus an áit iontrála agus imeachta a thaifeadadh sa logleabhar. 3. Má ghabhann soitheach 6 thonna de langa gorm i gceachtar den dá limistéar atá leagtha amach i mír 1: (a) Scoirfidh sé láithreach den iascaireacht agus imeoidh sé ón limistéar ina bhfuil sé; (b) Ní fhéadfaidh sé dul isteach arís in aon cheann de na limistéir sin go dtí go dtabhfarfar an ghabhail i dtír; (c) Ní chuirfidh sé aon chuid den langa gorm atá gafa aige ar ais san fharraige. 4. Déanfaidh na breathnóirí dá dtagraítear in Airteagal 8 de Rialachán (CE) Uimh. 2347/2002[13] atá sannta do shoithí iascaireachta atá i láthair i gceann de na limistéir dá dtagraítear i mír 1, déanfaidh na breathnóirí sin, i dteannta a gcúraimí i gcomhréir leis an Airteagal sin, i gcás líon samplaí iomchuí de ghabhálacha langaí gorma, na héisc sna samplaí a thomhas agus aibíocht ghnéasach iasc a nglactar foshampla díobh a chinneadh. Ar bhonn comhairle ón CETEI, bunóidh na Ballstáit prótacail samplála mhionsonraithe agus comhthiomsú torthaí. 5. Le linn na tréimhse ón 15 Feabhra go dtí an 15 Aibreán, beidh toirmeasc ar úsáid trál grinnill, spiléar agus eangacha geolbhaigh laistigh de limistéar atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: – 60o58.76' T, 27o27.32' I – 60o56.02' T, 27o31.16' I – 60o59.76' T, 27o43.48' I – 61o03.00' T, 27o39.41' I. Airteagal 29g Bearta maidir leis an iascach péirsí mara in uiscí idirnáisiúnta Fholimistéar I agus Fholimistéar II den CITM 1. Ní cheadófar iascach dírithe ar phéirsí mara in uiscí idirnáisiúnta Fholimistéar I agus Fholimistéar II sa tréimhse idir an 15 Lúnasa agus an 30 Samhain ag soithí a bhí páirteach san iascach péirsí mara roimhe sin i limistéar rialála an Choimisiúin um Iascach an Atlantaigh Thoir Thuaidh (NEAFC). 2. Cuirfidh soithí teorainn lena bhfoghabhálacha de phéirsí mara in iascaigh eile sa dóigh is nach mbeidh níos mó ná 1 % den ghabháil iomlán a choinnítear ar bord ina fhoghabháil den sórt sin. 3. Is é 1.70 an ráta coinbhéartachta a bheidh le cur i bhfeidhm ar phéirsí mara a gabhadh san iascach sin agus atá glanta agus dícheannta, lena n‑áirítear gearradh Seapánach. 4. De mhaolú ar Airteagal 9(1)(b) de Rialachán (AE) Uimh. 1236/2010[14], tabharfaidh máistrí soithí iascaireachta atá i mbun gníomhaíochta san iascach sin tuairisc laethúil ar a ngabhálacha. 5. I dteannta fhorálacha Airteagal 5 de Rialachán (AE) Uimh. 1236/2010, ní bheidh údarú le haghaidh iascaireachta péirsí mara bailí ach amháin má dhéantar na tuarascálacha a tharchuireann na soithí i gcomhréir le hAirteagal 9(1) de Rialachán (AE) Uimh. 1236/2010 a thaifeadadh i gcomhréir le hAirteagal 9(3) de Rialachán (AE) Uimh. 1236/2010. 6. Áiritheoidh na Ballstáit go mbaileoidh breathnóirí eolaíocha faisnéis eolaíoch ar bord soithí a bhfuil a mbrat ar foluain acu. Ar a laghad, beidh san fhaisnéis a bhaileofar sonraí ionadaíocha ar a bhfuil sa ghabháil maidir le gnéas, aois agus fad, de réir doimhneachta. Cuirfidh údaráis inniúla na mBallstát an fhaisnéis sin in iúl don CITM. 7. Cuirfidh an Coimisiún na Ballstáit ar an eolas faoin dáta ar a dtug Rúnaíocht NEAFC fógra do pháirtithe conarthacha NEAFC gur úsáideadh an ghabháil iomlán is incheadaithe ina hiomláine. Ón dáta sin, cuirfidh na Ballstáit toirmeasc ar iascach atá dírithe ar phéirsí mara ag soithí a bhfuil a mbrat ar foluain acu. Airteagal 29h Bearta maidir leis an iascach péirsí mara i Muir Irminger agus sna huiscí taobh léi 1. Beidh toirmeasc ar phéirsí mara a ghabháil roimh an 10 Bealtaine gach bliain in uiscí idirnáisiúnta Fholimistéar V den CITM agus uiscí Fholimistéar XII agus Fholimistéar XIV den CITM san Aontas atá iniata trí rumlínte a cheangal go seicheamhach leis na comhordanáidí seo leanas, a dhéanfar a thomhas de réir chóras WGS84 (dá ngairfear "Limistéar Caomhnaithe na bPéirsí Mara" ina dhiaidh seo): – 64°45' T, 28°30' I – 62°50' T, 25°45' I – 61°55' T, 26°45' I – 61°00' T, 26°30' I – 59°00' T, 30°00' I – 59°00' T, 34°00' I – 61°30' T, 34°00' I – 62°50' T, 36°00' I – 64°45' T, 28°30' I 2. Beidh toirmeasc ar úsáid trál a bhfuil méid a mogall níos lú ná 100 mm. 3. Is é 1.70 an ráta coinbhéartachta a bheidh le cur i bhfeidhm ar phéirsí gorma atá glanta agus dícheannta, lena n‑áirítear gearradh Seapánach, agus a gabhadh san iascach seo. 4. Déanfaidh máistrí na soithí iascaireachta atá i mbun gníomhaíochtaí iascaireachta lasmuigh de Limistéar Caomhnaithe na bPéirsí Mara an tuarascáil gabhála dá bhforáiltear in Airteagal 9(1)(b) de Rialachán (AE) Uimh. 1236/2010 a tharchur ar bhonn laethúil nuair a bheidh gníomhaíochtaí iascaireachta an lae féilire sin curtha i gcrích. Léireofar sa tuarascáil sin na gabhálacha a tugadh ar bord ón uair dheireanach a rinneadh na gabhálacha a thuairisc. 5. I dteannta fhorálacha Airteagal 5 de Rialachán (AE) Uimh. 1236/2010, ní bheidh údarú le haghaidh iascaireachta péirsí mara bailí ach amháin má dhéantar na tuarascálacha a tharchuireann na soithí i gcomhréir le hAirteagal 9(1) de Rialachán (AE) Uimh. 1236/2010 a thaifeadadh i gcomhréir le hAirteagal 9(3) de Rialachán (AE) Uimh. 1236/2010. 6. Déanfar na tuarascálacha dá dtagraítear i mír 5 i gcomhréir leis na rialacha ábhartha." (7) Cuirtear Airteagal 31a isteach mar seo a leanas: "Airteagal 31a Iascaireacht Leictreach i Roinn IVc agus i Roinn IVb den CITM 1. De mhaolú ar Airteagal 31, ceadófar iascaireacht le trál bíoma ina mbaintear úsáid as sruth bíge leictreach i Roinn IVc agus i Roinn IVb den CITM ó dheas ó rumlíne atá ceangailte ag na pointí seo a leanas, a dhéanfar a thomhas de réir chóras comhordanáide IGS84: – pointe ar chósta thoir na Ríochta Aontaithe ag domhanleithead 55o T, – soir uaidh sin go domhanleithead 55o T, domhanfhad 5o O, – ó thuaidh uaidh sin go domhanleithead 56o T, – agus, ar deireadh, soir uaidh sin go pointe ar chósta thiar na Danmhairge ag domhanleithead 56o T. 2. Ní cheadófar iascaireacht bíge leictrí ach sna cásanna seo a leanas: (a) i gcás nach bhfuil níos mó ná 5 % de chabhlach trálaer bíoma gach Ballstáit ag baint úsáide as an trál bíge leictrí; (b) i gcás nach mó ná fad an bhíoma i méadar méadaithe faoi 1.25 an uaschumhacht leictreach in aonad kW do gach trál bíoma; (c) i gcás nach mó ná 15V an voltas éifeachtach idir na leictreoidí; (d) i gcás ina bhfuil an soitheach feistithe le córas uathoibríoch bainistíochta ríomhaireachta a dhéanann taifead ar an uaschumhacht atá in úsáid do gach bíoma agus ar an voltas éifeachtach idir leictreoidí don 100 tarraingt dheireanach ar a laghad. Ní féidir le duine neamhúdaraithe an córas uathoibríoch bainistíochta ríomhaireachta seo a mhodhnú; (e) tá toirmeasc ar shlabhra suaite amháin nó níos mó a úsáid os comhair na coistéide ." (8) Cuirtear Airteagal 32a isteach mar seo a leanas: "Airteagal 32a Srianta atá ar shoithí peiligeacha maidir le láimhseáil agus scaoileadh gabhálacha 1. 10 mm a bheidh san uas‑spás idir barraí sa deighilteoir uisce ar bord soithí peiligeacha iascaireachta atá dírithe ar iascaireacht ronnach, scadán agus bolmán i Limistéar Coinbhinsiúin NEAFC mar atá sainmhínithe in Airteagal 3(3) de Rialachán (AE) Uimh. 1236/2010. Ní mór na barraí a tháthú in áit. Má úsáidtear poill seachas barraí sa deighilteoir uisce, 10 mm ar a mhéad a bheidh mar thrastomhas ar na poill. 15 mm ar a mhéad a bheidh mar thrastomhas ar na poill sna fánáin atá os comhair an deighilteora uisce. 2. Beidh toirmeasc ar éisc a scaoileadh faoi bhun líne uisce an tsoithigh ó umair mhaolánacha nó ó umair uisce farraige cuisnithe i gcás gach soithigh pheiligigh atá ag oibriú i Limistéar Coinbhinsiúin NEAFC. 3. Seolfaidh máistir an tsoithigh dearaí a bhaineann le hinniúlachtaí láimhseála agus scaoilte soithí peiligeacha atá dírithe ar iascaireacht ronnach, scadán agus bolmán i Limistéar Coinbhinsiúin NEAFC, dearaí atá deimhnithe ag údaráis inniúla na mBallstát brataí, mar aon le modhnú ar bith a dhéanfar orthu sin, seolfaidh sé na dearaí sin chuig údaráis inniúla iascaireachta an Bhallstáit bhrataí. Déanfaidh údaráis inniúla Bhallstát brataí na soithí fíoruithe tréimhsiúla ar chruinneas na ndearaí a chuirtear faoina bhráid. Beidh cóipeanna de na dearaí sin ar bord i gcónaí. " (9) Cuirtear isteach Airteagail 34a go 34f mar seo a leanas: "Airteagal 34a Bearta teicniúla caomhnaithe i Muir Éireann 1. Sa tréimhse ón 14 Feabhra go dtí an 30 Aibreán, beidh cosc ar aon trál grinneallach, líon saighne nó líon tarraingthe cosúil eile, aon eangach gheolbhaigh, traimil, líonta fostúcháin nó aon líon éighníomhach cosúil eile nó aon ghléas iascaireachta a ionchorpraíonn duáin laistigh den chuid sin de Roinn VIIa den CITM atá iniata ag: – cósta thoir Éireann agus cósta thoir Thuaisceart Éireann, agus – línte díreacha a cheanglaíonn go seicheamhach na comhordanáidí geografacha seo a leanas: – pointe ar chósta thoir na hArda i dTuaisceart Éireann ag 54o 30 T, – 54o30' T, 04o50' I, – 53o 15' T, 04o50' I, – pointe ar chósta thoir Éireann ag 53o15' T. 2. De mhaolú ar mhír 1, laistigh den limistéar agus den tréimhse dá dtagraítear ann: (a) ceadófar úsáid trál dobharchú grinneallach ar choinníoll nach gcoinneofar aon chineál gléis iascaireachta eile ar bord agus: – go mbeidh méid mhogaill na líonta sin idir 70 agus 79 mm nó idir 80 agus 99 mm; agus – nach mbeidh sna líonta sin aon mhogall ar leithligh, beag beann ar shuíomh an mhogaill sin sa líon, a bheidh níos mó ná 300 mm; agus – nach n‑úsáidfear na líonta sin ach i limistéar atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: – 53o30' T, 05o30' I – 53o30' T, 05o20' I – 54o20' T, 04o50' I – 54o30' T, 05o10' I – 54o30' T, 05o20' I – 54o00' T, 05o50' I – 54o00' T, 06o10' I – 53o45' T, 06o10' I – 53o45' T, 05o30' I – 53o30' T, 05o30' I (b) ceadófar úsáid trál grinneallach, líon saighne nó líon tarraingthe cosúil eile a bhfuil painéal deighilteora nó greille sórtála air ar choinníoll nach gcoinneofar aon chineál gléis iascaireachta eile ar bord agus: – go gcomhlíonann na líonta sin na coinníollacha atá leagtha síos i mír 2(a); – i gcás painéal deighilteora, go dtógtar na líonta i gcomhréir leis na sonraí teicniúla san Iarscríbhinn a ghabhann le Rialachán (CE) Uimh. 254/2002 ón gComhairle[15]; agus – i gcás greillí sórtála, go bhfuil na líonta i gcomhréir le hIarscríbhinn XIVa. (c) Ina theannta sin, aon trál grinneallach, líon saighne nó líon tarraingthe cosúil a bhfuil painéal deighilteora nó greille sórtála air, féadfar é a úsáid freisin laistigh de limistéar atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: – 53o45' T, 06o00' I – 53o45' T, 05o30' I – 53o30' T, 05o30' I – 53o30' T, 06o00' I – 53o45' T, 06o00' I "Airteagal 34b Úsáid eangach geolbhaigh i Ranna IIIa, IV, Vb, VIa, VIb, VIIb, c, j, k den CITM agus i bhFolimistéir VIII, IX, X agus XII den CITM 1. Ní úsáidfidh soithigh an Aontais eangacha geolbhaigh grinneallsocraithe, líonta fostúcháin ná traimil áit ar bith ina bhfuil an doimhneacht cairte níos mó ná 200 m i Ranna IIIa, IVa, Vb, VIa, VIb, VIIb, c, j, k den CITM agus i bhFolimistéir XII soir ó 27o I, VIII, IX agus X den CITM. 2. Aon soitheach a úsáideann eangacha geolbhaigh grinneallsocraithe nó líonta fostúcháin áit ar bith ina bhfuil an doimhneacht cairte níos mó ná 200 m i Ranna IIIa, IVa, Vb, VIa, VIb, VIIb, c, j, k den CITM agus i bhFolimistéir XII soir ó 27o I, VIII, IX agus X den CITM, ní mór don soitheach sin údarú speisialta le haghaidh iascaireachta le líon seasmhach arna eisiúint ag an mBallstát brataí a bheith ina sheilbh aige. 3. De mhaolú ar mhír 1, ceadófar na gléasanna seo a leanas a úsáid: (a) Eangacha geolbhaigh i Ranna IIIa, IVa, Vb, Via VIb, VII b, c, j, k agus i bhFolimistéar XII soir ó 27o I den CITM a bhfuil méid a mogall comhionann le 120 mm nó níos mó, ach níos lú ná 150 mm, eangacha geolbhaigh i Ranna VIIIa, b, d den CIMT agus i bhFolimistéar X den CITM a bhfuil méid a mogall comhionann le 100 mm nó níos mó, ach níos lú ná 130 mm, agus eangacha geolbhaigh i Roinn VIIIc agus i Limistéar IX den CITM a bhfuil méid a mogall comhionann le 80 mm nó níos mó, ach níos lú ná 110 mm ar choinníoll: – go n‑úsáidtear iad in uiscí a bhfuil a ndoimhneacht cairte níos lú ná 600 m, – nach bhfuil siad níos mó ná 100 mogall ar doimhneacht, agus nach bhfuil cóimheas crochta níos lú ná 0.5 acu, – go bhfuil siad rigeáilte le snámháin nó le snámhacht choibhéiseach éigin eile, – gurb é 5 mhuirmhíle uasfhad gach lín, agus nach mó ná 25 km in aghaidh an tsoithigh fad iomlán na líonta atá in úsáid ag aon am amháin, – gurb é 24 uair an chloig an t‑uas‑mhaotham ; nó (b) Líonta fostúcháin a bhfuil méid a mogall comhionann le 250 mm nó níos mó ná sin, ar choinníoll: – go n‑úsáidtear iad in uiscí a bhfuil a ndoimhneacht cairte níos lú ná 600 m, – nach bhfuil siad níos mó ná 15 mhogall ar doimhneacht, agus nach bhfuil cóimheas crochta níos lú ná 0.33 acu, – nach bhfuil siad rigeáilte le snámháin ná le snámhacht choibhéiseach éigin eile, – nach mó ná 10 km a bhfad. Nach mó nach 100 km in aghaidh an tsoithigh fad iomlán na líonta atá in úsáid ag aon am amháin. – gurb é 72 uair an chloig an t‑uas‑mhaotham ; (c) Eangacha geolbhaigh i Ranna IIIa, IVa, Vb, VIa, VIb, VIIb, c, j, k den CITM agus i bhFolimistéar XII Soir ó 27o I den CITM a bhfuil méid a mogall ionann le 100 mm nó níos mó, ach níos lú ná 130 mm, ar choinníoll: – go n‑úsáidtear iad in uiscí a bhfuil a ndoimhneacht cairte níos mó ná 200 m agus níos lú ná 600 m, – nach bhfuil siad níos mó ná 100 mogall ar doimhneacht, agus nach bhfuil cóimheas crochta níos lú ná 0.5 acu, – go bhfuil siad rigeáilte le snámháin nó le snámhacht choibhéiseach éigin eile. – gurb é 4 mhuirmhíle uasfhad gach lín, agus nach mó ná 20 km in aghaidh an tsoithigh fad iomlán na líonta atá in úsáid ag aon am amháin, – gurb é 24 uair an chloig an t‑uas‑mhaotham, – nach lú ná 85 % d'ualach na gabhála a choinnítear iad colmóirí, – nach mbeidh méadú thar an leibhéal a taifeadadh in 2008 ar líon na soitheach atá rannpháirteach san iascach, – go ndéanfaidh máistir an tsoithigh atá rannpháirteach san iascach sin taifead sa logleabhar, sula bhfágfaidh sé an calafort, ar chainníocht agus ar fhad iomlán an ghléis atá ar bord an tsoithigh. Déanfar iniúchadh air sin i gcás 15 % ar a laghad de na himeachtaí sin, – go bhfuil ar bord ag máistir an tsoithigh 90 % den ghléas mar atá fíoraithe i logleabhar an Chomhphobail don turais sin, tráth an teachta i dtír, agus – go ndéantar cainníocht na speiceas ar fad a ngabhtar níos mó ná 50kg díobh, lena n‑áirítear an t‑ábhar muirí a aischuirtear níos mó ná 50kg díobh, a thaifeadadh i logleabhar an Chomhphobail. 4. Ní bheidh feidhm ag an maolú sin i Limistéar Rialála an Choimisiúin um Iascach an Atlantaigh Thoir Thuaidh mar atá sainmhínithe in Airteagal 3(3) de Rialachán (AE) Uimh. 1236/2010, áfach. 5. Ní choinneofar ach cineál amháin de na gléasanna a bhfuil cur síos orthu i mír 3(a) agus 3(b) ar bord an tsoithigh am ar bith. Féadfaidh soithí líonta a iompar ar bord a bhfuil a bhfad iomlán 20 % níos faide ná uasfhad na gcabhlach is féidir a úsáid ag aon am amháin. 6. Déanfaidh máistir soithigh a bhfuil ceadúnas le haghaidh lín sheasmhaigh dá dtagraítear i mír 2 aige, déanfaidh sé an méid gléasanna agus faid na ngléasanna sin atá á n‑iompar ag soitheach sula bhfágann sé an calafort agus nuair a fhilleann sé ar an gcalafort a thaifeadadh sa logleabhar, agus ní mór dó cuntas a thabhairt ar aon neamhréireacht idir an dá chainníocht. 7. Maidir le soithí a dtéann an maolú dá dtagraítear i mír 3(c) chun sochar dóibh, déanfar iniúchadh i gcás 15 % ar a laghad d'imeachtaí na soithí sin. 8. Beidh an ceart ag na húdaráis inniúla gléas atá fágtha gan faire ar an bhfarraige a bhaint i Ranna IIIa, IVa, Vb, VIa, VIb, VII b, c, j, k agus i bhFolimistéir XII soir ó 27o I, VIII, IX agus X den CITM, sna cásanna seo a leanas: (a) - i gcás nach bhfuil an gléas marcáilte i gceart; (b) - i gcás ina léiríonn na comharthaí ar na bullaí nó sonraí comharthaíochta teachtaireachtaí dinimiciúla nach raibh an t-úinéir lonnaithe níos lú ná 100 muirmhíle ón ngléas ar feadh níos mó ná 120 uair; (c) - i gcás ina bhfuil an gléas in úsáid in uiscí de dhoimhneacht cairte níos doimhne ná an doimhneacht cairte atá ceadaithe; (d) - i gcás méid neamhdhleathach a bheith ar mhogaill an ghléis. 9. Déanfaidh máistir soithigh a bhfuil ceadúnas le haghaidh lín sheasmhaigh dá dtagraítear i mír 6 aige an fhaisnéis seo a leanas a thaifeadadh sa logleabhar le linn gach turais iascaireachta: – méid mhogaill an lín atá in úsáid, – fad ainmniúil lín amháin, – an méid líonta atá i gcabhlach, – méid iomlán na gcabhlach atá in úsáid, – suíomh gach cabhlaigh atá in úsáid, – doimhneacht gach cabhlaigh atá in úsáid, – maotham gach cabhlaigh atá in úsáid, – an méid den ghléas a chailltear, an suíomh deireanach arb eol an gléas a bheith ann agus an dáta ar a gcailltear é. 10. Ní cheadófar do shoithí atá ag iascaireacht leis an údarú le haghaidh lín sheasmhaigh dá dtagraítear i mír 2 teacht i dtír ach amháin sna calafoirt atá ainmnithe ag na Ballstáit i gcomhréir le hAirteagal 7 de Rialachán (CE) Uimh. 2347/2002[16]. 11. Ní bheidh cainníocht na siorc a choinneofar ar bord aon soithigh a bhfuil an cineál gléis a ndéantar cur síos air i mír 3(b) níos mó ná 5 % de bheomheáchan iomlán na n-orgánach muirí ar fad a choinnítear ar bord." Airteagal 34c Coinníollacha d'iascaigh a úsáideann gléasanna tarraingthe áirithe atá údaraithe i mBá na Bioscáine 1. De mhaolú ar na forálacha atá leagtha síos in Airteagal 5(2) de Rialachán (CE) Uimh. 494/2002 ón gCoimisiún[17], ceadófar gníomhaíochtaí iascaireachta ag baint úsáide as tráil, líonta saighne Danmhargacha agus gléasanna cosúla, seachas tráil bhíoma, a bhfuil méid a mogall sa réimse 70-99 mm sa limistéar atá sainmhínithe in Airteagal 5(1)(b) de Rialachán (CE) Uimh. 494/2002 má tá an gléas feistithe le painéal ina bhfuil mogaill chearnógacha i gcomhréir le hIarscríbhinn XIVb. 2. Nuair atáthar ag iascaireacht i Ranna VIII a agus b den CITM, ceadófar greille roghnach agus a forbhaill a úsáid os comhair cheann an tráil agus/nó painéal ina bhfuil mogaill chearnógacha agus méid na mogall comhionann le 60 mm nó níos mó a úsáid, sa chuid is ísle den síneadh atá os comhair cheann an tráil. Ní bheidh feidhm ag na forálacha atá leagtha síos in Airteagal 4(1), Airteagal 6 agus Airteagal 9(1) den Rialachán seo agus in Airteagal 3(a) agus (b) de Rialachán (CE) Uimh. 494/2002 maidir leis an gcuid sin den trál ina bhfuil na feistí roghnacha sin. Airteagal 34d Bearta chun gnáthóga domhainfharraige leochaileacha a chosaint i Limistéar Rialála Choimisiún Iascaigh an Atlantaigh Thoir Thuaidh (NEAFC) 1. Toirmeascfar trál grinnill a dhéanamh nó iascaireacht a dhéanamh le gléas iascaireachta éighníomhach, lena n-áirítear eangacha geolbhaigh grinneallsocraithe agus spiléir, laistigh de na limistéir atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: Tuláin Ghrinnill Hecate: – 52o21.2866' T, 31o09.2688' I – 52o20.8167' T, 30o51.5258' I – 52o12.0777' T, 30o54.3824' I – 52o12.4144' T, 31o14.8168' I – 52o21.2866' T, 31o09.2688' I Tuláin Ghrinnill Faraday: – 50o01.7968' T, 29o37.8077' I – 49o59.1490' T, 29o29.4580' I – 49o52.6429' T, 29o30.2820' I – 49o44.3831' T, 29o02.8711' I – 49o44.4186' T, 28o52.4340' I – 49o36.4557' T, 28o39.4703' I – 49o29.9701' T, 28o45.0183' I – 49o49. 4197' T, 29o42.0923' I – 50o01.7968' T, 29o37.8077' I Cuid d'Iomaire Reykjanes: – 55o04.5327' T, 36o49.0135' I – 55o05.4804' T, 35o58.9784' I – 54o58.9914' T, 34o41.3634' I – 54o41.1841' T, 34o00.0514' I – 54o00.0000' T, 34o00.0000' I – 53o54.6406' T, 34o49.9842' I – 53o58.9668' T, 36o39.1260' I – 55o04.5327' T, 36o49.0135' I Tuláin Ghrinnill Altair: – 44o50.4953' T, 34o26.9128' I – 44o47.2611' T, 33o48.5158' I – 44o31.2006' T, 33o50.1636' I – 44o38.0481' T, 34o11.9715' I – 44o38.9470' T, 34o27.6819' I – 44o50.4953' T, 34o26.9128' I Tuláin Ghrinnill Antialtair: – 43o43.1307' T, 22o44.1174' I – 43o39.5557' T, 22o19.2335' I – 43o31.2802' T, 22o08.7964' I – 43o27.7335' T, 22o14.6192' I – 43o30.9616' T, 22o32.0325' I – 43o40.6286' T, 22o47.0288' I – 43o43.1307' T, 22o44.1174' I Banc Hatton: – 59°26.00' T, 14°30.00' I – 59°12.00' T, 15°08.00' I – 59°01.00' T, 17°00.00' I – 58°50.00' T, 17°38.00' I – 58°30.00' T, 17°52.00' I – 58°30.00' T, 18°22.00' I – 58°03.00' T, 18°22.00' I – 58°03.00' T, 17°30.00' I – 57°55.00' T, 17°30.00' I – 57°45.00' T, 19°15.00' I – 58°11.15' T, 18°57.51' I – 58°11.57' T, 19°11.97' I – 58°27.75' T, 19°11.65' I – 58°39.09' T, 19°14.28' I – 58°38.11' T, 19°01.29' I – 58°53.14' T, 18°43.54' I – 59°00.29' T, 18°01.31' I – 59°08.01' T, 17°49.31' I – 59°08.75' T, 18°01.47' I – 59°15.16' T, 18°01.56' I – 59°24.17' T, 17°31.22' I – 59°21.77' T, 17°15.36' I – 59°26.91' T, 17°01.66' I – 59°42.69' T, 16°45.96' I – 59°20.97' T, 15°44.75' I – 59°21.00' T, 15°40.00' I – 59°26.00' T, 14°30.00' I Rocal Thiar Thuaidh: – 57o00' T, 14o53 I – 57o37' T, 14o42' I – 57o55' T, 14o24' I – 58o15' T, 13o50' I – 57o57' T, 13o09' I – 57o50' T, 13o14' I – 57o57' T, 13o45' I – 57o49' T, 14o06' I – 57o29' T, 14o19' I – 57o22' T, 14o19' I – 57o00' T, 14o34' I – 56o56' T, 14o36' I – 56o56' T, 14o51 I Rocal Thiar Theas (Banc Bhanimpire na Breataine): – 56o24' T, 15o37' I – 56o21' T, 14o58' I – 56o04' T, 15o10' I – 55o51' T, 15o37' I – 56o10' T, 15o52' I Mullóg Logachev: – 55°17' T, 16°10' I – 55°34' T, 15°07' I – 55°50' T, 15°15' I – 55°33' T, 16°16' I – 55°17' T, 16°10' I Mullóg Rocal Thiar: – 57o20' T, 16o30' I – 57o05' T, 15o58' I – 56o21' T, 17o17' I – 56o40' T, 17o50' I 2. Sa chás, le linn oibriúcháin iascaireachta i limistéir nua agus reatha iascaireachta grinnill, laistigh de Limistéar Rialála NEAFC, go sáraítear in aon ghabháil amháin 60 kg de choiréalach beo agus/nó 800 kg de spúinse beo in aghaidh gach gléas, beidh ar an soitheach an méid sin a chur in iúl dá bhratstát, beidh orthu stopadh ó bheith ag iascaireacht san áit sin agus beidh orthu bogadh ar a laghad 2 mhuirmhíle ón ionad is giorra don áit go beacht, de réir na fianaise, ina ndearnadh an ghabháil. Airteagal 34e Bearta le cosaint a dhéanamh ar ghnáthóga domhainfharraige leochaileacha atá i Ranna ICES VIIc, j, k. 1. Toirmeascfar trál grinnill a dhéanamh nó iascaireacht a dhéanamh le gléas iascaireachta éighníomhach, lena n-áirítear eangacha geolbhaigh grinneallsocraithe agus spiléir, laistigh de na limistéir atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: Réigiún Mullóige Belgica: – 51o29.4' T, 11o51.6' I – 51o32.4' T, 11o41.4' I – 51o15.6' T, 11o33.0' I – 51o13.8' T, 11o44.4' I Réigiún Mullóige Hovlund: – 52o16.2' T, 13o12.6' I – 52o24.0' T, 12o58.2' I – 52o16.8' T, 12o54.0' I – 52o16.8' T, 12o29.4' I – 52o04.2' T, 12o29.4' I – 52o04.2' T, 12o52.8' I – 52o09.0' T, 12o56.4' I – 52o09.0' T, 13o10.8' I Banc an Torcáin Thiar Thuaidh - Limistéar I: – 53o30.6' T, 14o32.4' I – 53o35.4' T, 14o27.6' I – 53o40.8' T, 14o15.6' I – 53o34.2' T, 14o11.4' I – 53o31.8' T, 14o14.4' I – 53o24.0' T, 14o28.8' I Banc an Torcáin Thiar Thuaidh - Limistéar II: – 53o43.2' T, 14o10.8' I – 53o51.6' T, 13o53.4' I – 53o45.6' T, 13o49.8' I – 53o36.6' T, 14o07.2' I Banc an Torcáin Thoir Theas: – 51o54.6' T, 15o07.2' I – 51o54.6' T, 14o55.2' I – 51o42.0' T, 14o55.2' I – 51o42.0' T, 15o10.2' I – 51o49.2' T, 15o06.0' I 2. Caithfidh gach soitheach peiligeach atá ag iascaireacht i limistéir a thugann chosaint do ghnáthóga domhainfharraige leochaileacha mar a leagtar amach i mír 1 bheith ar liosta údaraithe soithí agus údarú speisialta iascaireachta bheith eisithe dóibh i gcomhréir le hAirteagal 7 de Rialachán (CE) Uimh. 1224/2009 ar ghá a choinneáil ar bord. Gléas iascaireachta peiligeach amháin a bheidh ar bord soithí a áireofar ar an liosta údaraithe. 3. Caithfidh gach soitheach peiligeach a bhfuil sé ar intinn aige dul ag iascaireacht i limistéir a thugann cosaint do ghnáthóga domhainfharraige leochaileacha mar a leagtar amach i mír 1 ceithre uair an chloig réamhfholáirimh a thabhairt d'Ionad Faireacháin Iascaigh na hÉireann (IFI) mar a shainmhínítear in Airteagal 4(15) de Rialachán (CE) Uimh. 1224/2009. Cuirfidh siad méid an éisc atá ar bord in iúl ag an am chéanna. 4. Caithfidh soithí peiligeacha atá ag iascaireacht i limistéir a thugann cosaint do ghnáthóga domhainfharraige leochaileacha mar a leagtar amach i mír 1 Córas um Fhaireachán Soithí (VMS) atá oibríochtúil, slán agus ag feidhmiú go hiomlán a bheith acu agus a chomhlíonann go hiomlán na rialacha faoi seach maidir le bheith i limistéir a thugann cosaint do ghnáthóga domhainfharraige leochaileacha. 5. Caithfidh soithí peiligeacha atá ag iascaireacht i limistéir a thugann cosaint do ghnáthóga domhainfharraige leochaileacha mar a leagtar amach i mír 1 tuairisc VMS a thabhairt gach uair an chloig. 6. Caithfidh soithí peiligeacha atá críochnaithe le bheith ag iascaireacht i limistéar a thugann cosaint do ghnáthóga domhainfharraige leochaileacha mar a leagtar amach i mír 1 é sin a chur in iúl d'Ionad Faireacháin Iascaigh na hÉireann (IFI) ar fhágáil an limistéir sin dóibh. Cuirfidh siad méid an éisc atá ar bord in iúl ag an am chéanna. 7. Tá srianadh ar iascaireacht speicis pheiligigh i limistéir a thugann cosaint do ghnáthóga domhainfharraige leochaileacha mar a leagtar amach i mír 1 sa dóigh is nach féidir a bheith acu ach líonta, atá ar bord nó atá á n-úsáid ag iascaireacht, lena ngabhann réimse méide mogaill 16-31 mm nó 32-54 mm. Airteagal 34f Bearta le cosaint a dhéanamh ar ghnáthóga domhainfharraige leochaileacha atá i Roinn ICES VIIIc 1. Toirmeascfar trál grinnill a dhéanamh nó iascaireacht a dhéanamh le gléas iascaireachta éighníomhach, lena n-áirítear eangacha geolbhaigh grinneallsocraithe agus spiléir, laistigh de na limistéir atá iniata trí rumlínte a cheangal go seicheamhach leis na comhordanáidí seo a leanas, a dhéanfar a thomhas de réir chóras WGS84: El Cachucho: – 44o12.00' T, 05o16.00' I – 44o12.00' T, 04o26.00' I – 43o53.00' T, 04o26.00' I – 43o 53.00' T, 05o16.00' I 2. De mhaolú ar an toirmeasc atá leagtha amach i mír 1, aon soithí a bhí ag déanamh iascaireachta a bhí dírithe ar an gcolmóir gabhlach mór le spiléir grinneallsocraithe sna blianta 2006, 2007 agus 2008, féadfaidh siad údarú speisialta iascaireachta a fháil óna n-údaráis iascaireachta a cheadóidh dóibh leanúint leis an iascach sin sa limistéar ó dheas ó 44o00.00' T. Úsáidfidh gach soitheach a fhaigheann údarú speisialta iascaireachta, go neamhspleách ar a bhfad foriomlán, Córas um Fhaireachán Soithí (VMS) atá oibríochtúil, slán agus ag feidhmiú go hiomlán agus a chomhlíonann go hiomlán na rialacha faoi seach, nuair a bhíonn siad ag déanamh iascaireachta sa limistéar atá leagtha amach i mír 1. (10) Scriostar Airteagal 38. (11) Scriostar Airteagal 47. (12) Scriostar fonóta 6 den tábla in Iarscríbhinn I. (13) In Iarscríbhinn XII, sa tábla, cuirtear an méid seo a leanas in ionad na línte a chomhfhreagraíonn don bhreallach féithghearr agus don ochtapas: Speiceas || Íosmhéid Réigiúin 1 go 5, seachas Skagerrak/Kattegat || Skagerrak/Kattegat Breallach Féithghearr (Ruditapes philippinarum) || 35mm || Speiceas || Íosmhéid Réigiúin 1 go 5, seachas Skagerrak/Kattegat Ochtapas (Octopus Vulgaris) || An limistéar ar fad seachas uiscí faoi cheannasacht nó dlínse Réigiún 5: 750 gram Uiscí faoi cheannasacht nó dlínse Réigiún 5: 450 gram (glanta) (14) Cuirtear iad seo a leanas, in Iarscríbhinn XIV, in ord aibítre a ngnáth-ainmneacha: GNÁTHAINM || AINM EOLAÍOCH Torciasc || Capros aper Colmóir gabhlach mór || Phycis blennoides Péirse mhara || Sebastes spp. Mionsairdín || Sardinella aurita (15) Cuirtear isteach Iarscríbhinní XIVa go XIVd: "IARSCRÍBHINN XIVa SONRAÍOCHTAÍ DO GHREILLE SÓRTÁLA 1. Dronuilleogach a bheidh an ghreille. Beidh barraí na greille comhthreomhar le fad-ais na greille. Ní sháróidh an spásáil idir barraí na greille 35 mm. Ceadófar inse amháin nó níos mó a úsáid ar mhaithe lena stóráil ar dhruma an lín a éascú. 2. Beidh an ghreille suite ar fiar sa trál, in airde casta siar, in aon áit idir díreach os comhair cheann an tráil go deireadh tosaigh an choda neamh-bharrchaolaithe. Beidh gach taobh den ghreille ceangailte den trál. 3. Beidh sceithbhealach iasc neamhbhlocáilte ar phainéal uachtarach an tráil ceangailte go díreach de thaobh uachtarach na greille. Beidh an oscailt ar an sceithbhealach iasc ar an taobh ar chúl ar chomhleithead leis an ngreille féin agus beidh sé gearrtha amach go pointe i dtreo a thosaigh feadh na mbarraí mogaill ó dhá thaobh na greille. 4. Ceadófar tonnadóir a fheistiú os comhair na greille chun na héisc a threorú i dtreo urlár agus greille an tráil. Is é 70 mm íosmhéid na mogall sa tonnadóir. Beidh 15 cm mar íosmhéid ag an oscailt ingearach ar an treoirthonnadóir i dtreo na greille. Beidh leithead na greille agus leithead an treoirthonnadóra i dtreo na greille ar chomhleithead. IARSCRÍBHINN XIVb COINNÍOLLACHA D'IASCAIGH ATÁ AG ÚSÁID GLÉASANNA TARRAINGTHE ÁIRITHE ATÁ ÚDARAITHE I mBÁ NA BIOSCÁINE 1. Sonraíochtaí an bharrphainéil ina bhfuil mogaill chearnógacha Giota dronuilleogach de líontán a bheidh sa phainéal. Ní bheidh ach an t-aon phainéal amháin ann. Ní chuirfidh forbhall inmheánach ná forbhall seachtrach aon bhac ar an bpainéal ar dhóigh ar bith air. 2. Láthair an phainéil Ionsáfar an painéal i lár an bharrphainéil den chuid bharrchaolaithe ar chúl an tráil díreach os comhair an choda neamh-bharrchaolaithe atá comhdhéanta den síneadh agus de cheann an tráil. Tiocfaidh deireadh leis an bpainéal laistigh de 12 mhogall ón tsraith lámhthrilsithe mogall idir an síneadh agus an chuid bharrchaolaithe ar chúl an tráil. 3. Méid an phainéil Beidh fad an phainéil ar a laghad 2 mhéadar agus leithead an phainéil ar a laghad 1 mhéadar. 4. Líontán an phainéil Beidh 100 mm mar íosmhéid na hoscailte ag na mogaill. Mogaill chearnógacha a bheidh sna mogaill, i.e. beidh ‘barraí uile gearrtha’ i bhfeidhm ar na ceithre thaobh de líontán an phainéil. Beidh an líontán feistithe sa chaoi go mbíonn na barraí ag imeacht comhthreomhar agus ingearach le fad-ais cheann an tráil. Corda singil a bheidh sa líontán. Ní bheidh tiús an chorda níos mó ná 4 mm. 5. Ionsá an phainéil sa líontán le mogaill mhuileatacha Beidh cead dlúthchiumhais a cheangal ar cheithre thaobh an phainéil.. Ní bheidh trastomhas na dlúthchiumhaise níos mó ná 12 mm. Beidh fad sínte an phainéil ar chomhfhad le fad sínte na mogall muileatach atá ceangailte d’fhadtaobh an phainéil. Beidh líon na mogall muileatach den bharrphainéal atá ceangailte den taobh is lú den phainéal (i.e. an taobh atá aon mhéadar ar fad agus ingearach le fad-ais cheann an tráil) ar a laghad ar chomh-mhéid le líon na mogall muileatach iomlán atá ceangailte d’fhadtaobh an phainéil roinnte ar 0.7. 6. Tá ionsá an phainéil sa trál léirithe thíos. IARSCRÍBHINN XIVc PAINÉAL INA BHFUIL MOGAILL CHEARNÓGACHA DO SHOITHÍ ATÁ NÍOS MÓ NÁ 15 MHÉADAR 1. Sonraíochtaí an bharrphainéil ina bhfuil mogaill chearnógacha Giota dronuilleogach de líontán a bheidh sa phainéal. Corda singil a bheidh sa líontán. Mogaill chearnógacha a bheidh sna mogaill, i.e. beidh ‘barraí uile gearrtha’ i bhfeidhm ar na ceithre thaobh de líontán an phainéil. Beidh méid na mogall cothrom le 120 mm nó níos mó. Beidh an painéal ar a laghad 3 mhéadar ar fad seachas nuair atá siad ionchorpraithe i líonta atá á dtarraingt ag soithí de níos lú ná 112 cileavata, agus sa chás sin is ga dó a bheith ar a laghad 2 mhéadar ar fad. 2. Láthair an phainéil Ionsáfar an painéal i mbarrphainéal cheann an tráil. Beidh imeall an phainéil is faide ar chúl laistigh de 12 mhéadar ó cheann an tráil mar atá sainmhínithe in Airteagal 8 de Rialachán (CEE) Uimh. 3440/84 ón gCoimisiún[18]. 3. Ionsá an phainéil sa líontán muileatach Ní bheidh níos mó ná dhá mhogall mhuileatacha oscailte idir fadtaobh an phainéil agus an dlúthchiumhais taobh leis. Beidh fad sínte an phainéil ar chomhfhad le fad sínte na mogall muileatach atá ceangailte d’fhadtaobh an phainéil. Nuair is 80 mm ceann an tráil, trí mhogall mhuileatacha le mogall cearnógach amháin a bheidh sa ráta ceangailte idir mogaill mhuileatacha bharrphainéal cheann an tráil agus an taobh is lú den phainéal, nó dhá mhogall mhuileatacha le mogall cearnógach nuair is 120 mm ceann an tráil, seachas i gcás barraí imill an phainéil ón dá thaobh. IARSCRÍBHINN XIVd PAINÉAL INA BHFUIL MOGAILL CHEARNÓGACHA DO SHOITHÍ ATÁ NÍOS LÚ NÁ 15 MHÉADAR 1. Sonraíochtaí an phainéil ar barr ina bhfuil mogaill chearnógacha Giota dronuilleogach de líontán a bheidh sa phainéal. Corda singil a bheidh sa líontán. Mogaill chearnógacha a bheidh sna mogaill, i.e. beidh ‘barraí uile gearrtha’ i bhfeidhm ar na ceithre thaobh de líontán an phainéil. Beidh méid an mhogaill cothrom le 110 mm nó níos mó. Beidh an painéal ar a laghad 3 mhéadar ar fad seachas nuair atá siad ionchorpraithe i líonta atá á dtarraingt ag soithí de níos lú ná 112 cileavatanna, agus sa chás sin is ga dó a bheith ar a laghad 2 mhéadar ar fad. 2. Láthair an phainéil Ionsáfar an painéal i mbarrpainéal cheann an tráil. Beidh an t-imeall is faide ar chúl laistigh de 12 mhéadar ó cheann an tráil mar atá sainmhínithe in Airteagal 8 de Rialachán (CEE) Uimh. 3440/84 ón gCoimisiún. 3. Ionsá an phainéil sa líontán le mogaill mhuileatacha Ní bheidh níos mó na dhá mhogall mhuileatacha oscailte idir fadtaobh an phainéil agus an dlúthchiumhais taobh leis. Beidh fad sínte an phainéil ar chomhfhad le fad sínte na mogall muileatach atá ceangailte d’fhadtaobh an phainéil. Beidh an ráta ceangailte idir na lúba muileatacha ar bharr phainéil cheann an tráil agus an taobh is lú den phainéal trí mhogall muileatach le mogall cearnógach amháin, seachas barraí imill na fuinneoige ón dá thaobh." Airteagal 2 Rialachán (CE) Uimh. 1288/2009 a aisghairm Aisghairtear leis seo Rialachán (CE) Uimh. 1288/2009. Airteagal 3 Teacht i bhfeidhm Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh. Beidh an Rialachán seo ina cheangal go huile agus go hiomlán agus infheidhme go díreach i ngach Ballstát. Arna dhéanamh sa Bhruiséil, Thar ceann Pharlaimint na hEorpa Thar ceann na Comhairle An tUachtarán An tUachtarán [1] COM(2008)324. [2] IO L 125, 27.4.1998, lch 1. [3] IO L 22, 26.1.2009, lch 1. [4] IO L 347, 24.12.2009, lch 6. [5] Rialachán (AE) Uimh. 579/2011 ó Pharlaimint na hEorpa agus ón gComhairle an 8 Meitheamh 2011 lena leasaítear Rialachán (CE) Uimh. 850/98 ón gComhairle maidir le hacmhainní iascaigh a chaomhnú trí bhearta teicniúla chun óg-orgánaigh mhuirí a chosaint agus Rialachán (CE) Uimh. 1288/2009 ón gComhairle lena mbunaítear bearta teicniúla idirthréimhseacha ón 1 Eanáir 2010 go dtí an 30 meitheamh 2011 (IO L 165, 24.6.2011, lch 1). [6] Treoir 92/43/CEE ón gComhairle an 21 Bealtaine 1992 maidir le gnáthóga nádúrtha agus fauna agus flora fiáine a chaomhnú, IO L 206, 22.7.1992, lch 7. [7] SEC(2008)1978. [8] IO L 55, 28.2.2008, lch 19. [9] IO L 347, 24.12.2009, lch. 6. [10] IO L 125, 27.4.1998, lch.1. [11] IO L 22, 26.1.2009, lch.1. [12] IO L 343, 22.12.2009, lch 1. [13] IO L 351, 28.12.2002, lch. 6. [14] IO L 348, 31.12.2010, lch 17. [15] IO L 41, 13.2.2002, lch 1. [16] IO L 351, 28.12.2002, lch. 6. [17] IO L 77, 20.3.2002, lch 8. [18] IO L 318, 07.12.1984, lch. 23.